નવસારી-જલાલપોર તાલુકામાં ઘણા ખેડૂતો કેરીનો પાક લે છે. આ બે તાલુકામાં અંદાજે 7થી 8 હજાર હેક્ટર જમીનમાં કેરીનો પાક લેવામાં આવે છે. મોટી સંખ્યામાં ખેડૂતોની આર્થિક ઉપાર્જનનો આધાર કેરી ઉપર જ હોય છે. આ ખેડૂતોમાં કેટલાક જાતે કેરીનો પાક ઝાડ ઉપરથી ઉતારે છે તો ઘણા અન્યોને આપી દે છે. નવસારી પંથકની વાત કરીએ તો અહીંની એપીએમસી માર્કેટમાં મોટેભાગનો કેરીનો જથ્થો નવસારી-જલાલપોર તાલુકામાંથી ઠલવાય છે. ત્રીજી એપ્રિલથી ધીમી ગતિએ કેરી આવવાની શરૂઆત થઇ હતી.